ผลการวิจัยพบว่าเปลือกผลไม้ เช่น แอปเปิ้ล แพร์ และเบรี่บางชนิดมีสารที่สามารถช่วยให้กล้ามเนื้อที่ฝ่อตัวกลับเติบโตขึ้นมาได้
ผลการวิจัยพบว่าเปลือกผลไม้ เช่น แอปเปิ้ล แพร์ และเบรี่บางชนิดมีสารที่สามารถช่วยให้กล้ามเนื้อที่ฝ่อตัวกลับเติบโตขึ้นมาได้อีก
ผลการวิจัยที่เพิ่งเผยแพร่ออกมาระบุว่า เมื่อใส่กรด ursolik ในอาหารที่ให้กับหนูในห้องทดลอง กล้ามเนื้อของหนูกลุ่มที่ได้รับอาหารผสมกรด ursolik เจริญเติบโตได้มากกว่ากลุ่มที่กลับไปกินอาหารไม่ใส่กรด คำถามที่ทีมวิจัยชุดนี้อยากจะได้คำตอบต่อไปก็คือ กรด ursolik จะสามารถป้องกันมิให้กล้ามเนื้อหดเหี่ยวหรือฝ่อลงได้หรือไม่ อาการดังกล่าวเป็นผลกระทบที่เห็นโดยทั่วไปจากความอดอยาก หรือจากโรคภัยไข้เจ็บร้ายแรงต่างๆ เช่น มะเร็ง เบาหวาน และเอดส์ ซึ่งเวลานี้ ยังไม่มียาใดๆที่จะบำบัดรักษา หรือป้องกันมิให้กล้ามเนื้อของผู้ป่วยเป็นโรคเหล่านั้นหดเหี่ยวหรือฝ่อลงได้ นักวิจัย Chris Adams ของมหาวิทยาลัยไอโอว่า และเพื่อนร่วมงานในทีม ใส่กรด ursolik ในอาหารที่ให้กับหนูในห้องทดลอง และพบว่า กล้ามเนื้อของหนูเหล่านั้นโตขึ้น ดร. Chris Adams บอกว่า กล้ามเนื้อเติบโตและแข็งแรงขึ้น แต่ที่น่าสนใจยิ่งไปกว่านั้นก็คือ แม้ว่ากล้ามเนื้อของหนูจะโตขึ้น แต่น้ำหนักตัวของหนูไม่เพิ่มขึ้น อย่างไรก็ตาม คำถามที่นักวิจัยผู้นี้อยากจะได้คำตอบก็คือ กรด ursolik จะมีผลกระทบอย่างไรได้บ้างต่อกล้ามเนื้อที่ฝ่อลงแล้ว อาการดังกล่าวเป็นผลกระทบที่เห็นโดยทั่วไปจากความอดอยาก หรือจากโรคภัยไข้เจ็บร้ายแรงต่างๆ เช่น มะเร็ง เบาหวาน และเอดส์ ซึ่งเวลานี้ ยังไม่มียาใดๆที่จะบำบัดรักษา หรือป้องกันมิให้กล้ามเนื้อของผู้ป่วยเป็นโรคเหล่านั้น หดเหี่ยวหรือฝ่อลงได้ นักวิจัยเลยทดลองลดอาหารให้หนู ซึ่งทำให้กล้ามเนื้อของหนูฝ่อลง แต่เมื่อใส่กรด Ursolik ให้ในอาหาร กล้ามเนื้อของหนูกลุ่มที่ได้รับอาหารผสมกรด ursolik กลับเจริญเติบโตได้มากกว่ากลุ่มที่กลับไปกินอาหารไม่ใส่กรด นักวิจัย Chris Adams อธิบายว่า ที่เป็นเช่นนี้ ก็เพราะกรดที่หนูกินเข้าไป ไปช่วยกระตุ้นฮอร์โมนสองชนิดที่ร่างกายใช้สำหรับการสร้างกล้ามเนื้อ ซึ่งหมายความว่า กรด Ursolik ช่วยลดอาการกล้ามเนื้อฝ่อหรือหดตัวลง คำถามที่ทีมวิจัยชุดนี้อยากจะได้คำตอบต่อไปก็คือ กรด ursolik จะสามารถป้องกันมิให้กล้ามเนื้อหดเหี่ยวหรือฝ่อลงได้หรือไม่ นักวิจัย Chris Adams กล่าวเตือนไว้ด้วยว่า ผลงานวิจัยนี้ทำกับหนูในห้องทดลอง เพราะฉะนั้น อาจจะใช้ไม่ได้ผลกับมนุษย์ก็ได้ แต่รายงานข่าวระบุว่ากรด ursolik ซึ่งมีอยู่ในเปลือกผลไม้ เช่น แอปเปิ้ล แพร์ และผลไม้ประเภทเบรี่บางชนิดนั้น ยังปรากฎในตัวยาแผนโบราณที่ใช้รักษาโรคเบาหวานทั้งในเอเชียและอเมริกาใต้ด้วย นักวิจัยชุดนี้ยังได้ทดลองฉีดกรด ursolik ให้กับหนู และพบว่าสามารถลดน้ำตาลในเลือดของหนูได้อย่างมากด้วย รายงานผลการวิจัยเรื่องนี้ตีพิมพ์ไว้ในวารสาร “Cell Metabolism”